Navan

Navan (irsk: An Uaimh, «Grotten») er administrasjonsbyen i grevskapet Meath i Irland. Den ligger ved hovedveien N3 og elvene Blackwater og Boyne, rundt 50 km nordvest for Dublin. Ved folketellingen i 2002 var byen den niende største og den raskest voksende byen i landet. Siden tellingen i 1996 hadde befolkningstallet vokst med hele 51,6%. Ved folketellingen i 2016 hadde byen en befolkning på 30 173 innbyggere.«Settlement Navan (An Uaimh)» , Central Statistics Office. 2016

Det katolske bispedømmet Meath hadde tidligere sete i Navan, men det ble siden flyttet til Mullingar i grevskapet Westmeath. Europas største bly- og sinkgruve, Tara Mines, ligger utenfor Navan. Nær byen finner man Brú na Bóinne med neolittiske monumenter, Tara, Skryne, Slane, Kells og Trim.

Tradisjonelt har teppeproduduksjon vært en viktig industri i Navan, og møbelindustrien har også stått sterkt. Begge er i nedgangstider, og mange selskaper har flyttet produksjonen til lavkostland. Allikevel har den økonomiske framgangen som ble kalt for «den keltiske tiger» ført til betydelig vekst,Peters, Katelyn (13. oktober 2021): «Celtic Tiger: Definition, History, and How Irish Economy Thrived», Investopedia ikke minst på grunn av at det bare er rundt fem mil til Dublin slik at mange pendlere har slått seg ned der. 

 Navn og historie 
Varianter av Navan hadde vært i bruk siden normanniske tider.«An Uaimh - its Origin», Navan & District Historical Society Det antas å komme fra irske an Uamhain i betydningen «grotte/underjordisk»,Joyce, Patrick Weston (1911): «Origin of the name Navan», The Wonders of Ireland en variant av dets mer vanlige irske navn an Uaimh. I 1922, da den irske fristaten ble grunnlagt, ble en Uaimh adoptert som byens eneste offisielle navn. Imidlertid klarte det ikke å få popularitet på irsk og i 1971 ble navnet tilbakeført til Navan på engelsk.S.I. No. 200/1971:Local Government (Change of Name of Urban District) Order, 1971, eISB

Den normanniske invasjonen på 1100-tallet endret landskapet og den sosiale organisasjonen for alltid i Irland. Navan er en normannisk opprettelse: Hugh de Lacy, som ble opphøyd til lord av Meath i 1172,«Hugh de Lacy», Navan & District Historical Society tildelte det føydale baroniet Navan til en av sine riddere, Jocelyn de Angulo, som bygde en festning her og rundt denne utviklet byen seg.«The Baronies of Meath», Navan & District Historical Society

Byen ser aldri ut til å ha hatt stor betydning som festning. Det var imidlertid et kjent handels- og markedssenter fra 1600-tallet og utover. Bymurene falt gradvis i forfall, og ble bare reparert for å hindre inntrengere.«Town Walls», Navan & District Historical Society

Innenfor bymurene besto Navan av tre gater. Disse var Trimgate Street, Watergate St. og Ludlow St. (som en gang ble kalt Dublingate St.). Orienteringen til de tre opprinnelige gatene er fortsatt fra middelalderen, men bygningene stammer fra viktoriansk og edvardiansk periode. Byens postkontor på Trimgate Street-kontoret ble bygget i 1908 på stedet for et tidligere postkontor. «Trimgate Street», Navan & District Historical Society. «McDonald's, Trimgate Street, Townparks, Navan, County Meath», National Inventory of Architectural Heritage. I 1990 ble postkontoret flyttet til Kennedy Road. Byggingen av et nytt kjøpesenter reorienterte byens sentrum. Det som en gang var postkontoret ble ombygd til byens første McDonald's-restaurant.

 Kommunikasjon 
Det var tidligere passasjertog mellom Clonsilla og Navan, men denne ble lagt ned i 1963. Det store antallet pendlere må derfor bruke bil eller buss, og selv om N3 gir rask forbindelse til hovedstaden er det ønsker om å få opprettet en ny passasjerlinjeSe Meath on Track , kampanjen for å få nye linjer i grevskapet.

Linjen som går gjennom byen brukes fremdeles av Iarnród Éireann til godstrafikk. 

 Kjente innbyggere 
Blant kjente personer fra Navan finner man Francis Beaufort, kjent for vindskalaen, skuespilleren Pierce Brosnan som bodde der i barndommen, TV-personligheten Hector Ó hEochagáin og komikerne Dylan Moran og Tommy Tiernan. 

 Referanser 

 Eksterne lenker 


Kategori:Byer i Meath